Man doodgeskiet tydens gyselaarsdramaDie foto is deur @MsSonamSareen op Twitter gelaai. ŉ Polisiewoordvoerder, kol. Jay Naicker, sê die man het ŉ vrou vir nagenoeg vier uur gyselaar gehou voor sy gered kon word. Die vrou is ook geskiet. Naicker sê die polisie het met die man probeer onderhandel terwyl hy die vrou gyselaar gehou het in die hospitaal se kombuis. Die polisie het die gebou binnegegaan en die man doodgeskiet. Volgens berigte was die man glo bipolêr. “Die man het omstreeks 7:40 vanoggend daarop aangedring om ŉ dokter te sien. Hy het glo ongeduldig begin raak en skote afgevuur.” ŉ Hospitaalsuster is beseer nadat sy deur skrapnel getref is terwyl ŉ veiligheidswag in die been geskiet is. ŉ Lid van ‘n spysenieringsmaatskappy het wonde aan haar been en skouer opgedoen. ŉ Woordvoerder van die hospitaal, Leanne Nyiri, sê die man het ook ŉ ontvangsdame gyselaar geneem maar sy kon daarin slaag om te ontsnap.